Granite Worktops, Granite Worktops Products, Granite Worktops Suppliers - StoneContact.com
Granite Countertops Vanity Worktop Table
Agatha Black Granite Kitchen Worktops Peet Venter: 75 en fluks aan die skryf! | Alta Cloete
by Alta Cloete on Oct 4th, 2015 Tweet
Venter debuteer in 1978 met Die alleenlopers. Elf publikasies volg totdat LAPA Uitgewers in 2012 die roman Dieper as die bloed in ’n baie verwerkte weergawe heruitgee. In hierdie roman leer die leser vir Thys Krige ken. Dit was egter met die koms van die volgende roman in 2013, Ou bloed, en Thys se hertoetrede tot die Afrikaanse boekbedryf, dat Venter skielik deur die publiek en die kritici raakgesien is. Sedertdien was die naam Peet Venter reeds 33 keer op Nielsen Bookdata se topverkoperlys vir fiksie; waar hy meeding met oorsese skrywers én plaaslike topverkopers.
Nog drie boeke deur Peet Venter verskyn daarna by LAPA: Waar boosheid broei en Plasenta met Thys Krige in die hoofrol en vroeër vanjaar Lem, met ’n oud-spesmaglid, Lemmer Bosman, as hoofkarakter. Peet skryf steeds en daar is nog boeke op pad.
Ingenieur, musikant, skilder en skrywer: Venter is ’n besondere mens. Hy praat nie baie in die openbaar nie, maar deur sy karakters wel.
As ingenieur was hy uiters suksesvol. In ’n onlangse onderhoud met Izak de Vries het hy gesê: “Mense aanvaar die hysbakke, roltrappe, lugversorging, elektrisiteit, kommunikasie, water, riolering, brandbeveiliging as vanselfsprekend. Hulle is reg. Maar ek weet ek het dit daar vir hulle gesit – vir hulle gemak en veiligheid.”
Iets van hierdie geheime, interne passie bestaan in ook sy skryfwerk: “Deesdae laat ek liewer my karakters vir my praat. Dis veiliger, jy weet? Dis nie ek wat so gesê het nie! Dis daai windgat in die storie.”
Gedurende dieselfde onderhoud het Venter aan Carla van der Spuy gesê: “Daar is heelwat van my in Krige. Die stil geaardheid, die denker, die keuse om afgesonderd in die natuur te woon en die onwrikbare geloof in geregtigheid. Miskien verskil ek van hom wat die geweld betref, maar as ek deesdae so na die nuus kyk, is ek ook nie meer altyd so seker daarvan nie. Daarom dat ek ’n afleier soos hy het.”
Petrus Venter is op 3 Oktober 1940 op Krugersdorp gebore as die jongste van ’n groot gesin. Dit het ’n invloed op sy skryfstyl gehad, daarom skryf hy so filmies, vertel hy. As jongste seun moes Peet vinnig groot word: “En dan moet jy verskriklik oortuigend kan lieg. Jy moet in Pixar kan lieg. Dit, as die jongste van vier seuns, het ek vroeg in my lewe geleer.”
Peet Venter se ATKV-skrywersalbum is hier te kry: http://www.litnet.co.za/peet-venter-1940/
Venter se laaste vyf boeke is by toonaangewende handelaars asook direk by LAPA Uitgewers beskikbaar. Kontak LAPA by 012 401 0700 of besoek ons webblad: www.lapa.co.za.
Die outeur, ’n man van min woorde, is wel beskikbaar vir onderhoude.
Persvrystelling deur Izak de Vries.
Tags: Afrikaans, Alta Cloete, Crime, Fiction, LAPA, Lem, Peet Venter, South Africa
« Split – Debbie Loots